Des muassma freile im Zsammahang nacha mid da boarischn Wiatshauskuitua seng, de wo zmindest in de Sechzgerjohr no a grässane Roin gschpuid hod ois wia heid no. Biadringa, Raucha und Beinandhocka am Stammdisch guit fia vui a heid no ois da Inbegriff vom Griawign. Aa, dass da Pumuckl gean a Bia dringt is vo da tippisch boarischn Gwohnheid obgschaugt, grässane Kinda moi von da Hoiwe vom Vatta a Schlickal dringa zlossn im Wirtshaus.